Komission asetus (ETY) N:o 551/81, annettu 25 päivänä helmikuuta 1981, tavaroiden luokittelusta yhteisen tullitariffin alanimikkeeseen 90.07 A



Virallinen lehti nro L 056 , 03/03/1981 s. 0020 - 0021

Suomenk. erityispainos Alue 2 Nide 3 s. 0074

Espanjank. erityispainos: Luku 02 Nide 7 s. 0242

Ruotsink. erityispainos Alue 2 Nide 3 s. 0074

Portugalink. erityispainos: Luku 02 Nide 7 s. 0242



KOMISSION ASETUS (ETY) N:o 551/81, annettu 25 päivänä helmikuuta 1981, tavaroiden luokittelusta yhteisen tullitariffin alanimikkeeseen 90.07 A EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna asetuksella (ETY) N:o 280/77(2), ja erityisesti sen 3 artiklan, sekä katsoo, että yhteisen tullitariffin nimikkeistön yhdenmukaisen soveltamisen varmistamiseksi tarvitaan säännös sellaisen laitteen luokittelun vahvistamiseksi, jolla siirretään mikrofilmeille magneettinauhoille tallennettuja tietoja ja joka koostuu seuraavista osista: - magneettinauhan toistolaite, - prosessori, jolla nauhalle tallennetut tiedot siirretään luettavina merkkeinä näkyviin katodisädenäyttöön ja ohjataan näiden merkkien valokuvaamiseen käytettävän valokuvauskameran ja elektronisen salamavalolaitteen toimintaa. Työn tämä osa voidaan haluttaessa suorittaa automaattisen tietojenkäsittelykoneen keskusyksiköllä kyseiseen laitteeseen kuuluvan prosessorin asemesta, - katodisädeputki merkkien näyttämiseen, - elektroninen salamavalolaite, - valokuvauskamera merkkien jäljentämiseen mikrofilmeille, - yksikkö, jolla työn tulos kehitetään ja vedostetaan mikrokorteiksi, neuvoston asetuksen (ETY) N:o 950/68(3), sellaisena kuin se on viimeksi muutettuna asetuksella (ETY) N:o 3324/80(4), liitteenä olevan yhteisen tullitariffin nimikkeeseen 84.53 kuuluvat automaattiset tietojenkäsittelykoneet ja niiden yksiköt sekä muut tietojenkäsittelykoneet, nimikkeeseen 84.54 muut toimistokoneet ja -laitteet; nimikkeeseen 90.07 kuuluvat valokuvauskamerat ja nimikkeeseen 90.10 muualle 90 ryhmään kuulumattomat laitteet ja varusteet, joita käytetään valokuvauslaboratorioissa, nämä eri nimikkeet voidaan ottaa huomioon luokiteltaessa tariffiin edellä mainittua laitetta, jolla on kolme tehtävää: tietojenkäsittely, valokuvaus ja filmien kehitys, nimikkeeseen 84.53 eivät kuulu laitteet, joissa on automaattinen tietojenkäsittelykone tai jotka toimivat yhdessä automaattisen tietojenkäsittelykoneen kanssa ja jotka suorittavat tiettyä tehtävää; edellä mainittuun laitteeseen kuuluvaa prosessoria ei voida pitää laitteen pääasiallisena osana, koska sitä ei tarvitse käyttää, vaan sen voi korvata automaattisen tietojenkäsittelykoneen keskusyksiköllä, joka tapauksessa nimikkeet 84.53 ja 84.54 käsittävä XVI jakso ei sisällä 90 ryhmän tavaroita, nimike 90.07 käsittää asiakirjojen jäljentämiseen tarkoitetut valokuvauskamerat, myös mikrofilmille tallentavat sekä ne, joiden avulla ne kehitetään ja vedostetaan automaattisesti; valokuvauskamerat, joilla jäljennetään tietoja ja tallennetaan niitä mikrofilmeille, on myös luokiteltava nimikkeeseen 90.07; edellä mainittu laite käsittää valokuvauskameran, joka antaa sille sen olennaisen luonteen, edellä mainittu laite on luokiteltava nimikkeistön 3 yleisen tulkintasäännön b alakohdan mukaisesti nimikkeeseen 90.07, koska kyse on ensisijaisesti valokuvauskamerasta, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Laite, jolla siirretään mikrofilmeille magneettinauhoille tallennettuja tietoja ja joka koostuu seuraavista osista: - magneettinauhan toistolaite, - prosessori, jolla nauhalle tallennetut tiedot siirretään luettavina merkkeinä näkyviin katodisädenäyttöön ja ohjataan näiden merkkien valokuvaamiseen käytettävän valokuvauskameran ja elektronisen salamavalolaitteen toimintaa. Työn tämä osa voidaan haluttaessa suorittaa automaattisen tietojenkäsittelykoneen keskusyksiköllä kyseiseen laitteeseen kuuluvan prosessorin asemesta, - katodisädeputki merkkien näyttämiseen, - elektroninen salamavalolaite, - valokuvauskamera merkkien jäljentämiseen mikrofilmeille, - yksikkö, jolla työn tulos kehitetään ja vedostetaan mikrokorteiksi, on luokiteltava yhteisen tullitariffin alanimikkeeseen 90.07 Valokuvauskamerat, kamerat; valokuvaussalamalaitteet ja valokuvaussalamalamput, muut kuin nimikkeen 85.20 sähköpurkauslamput: A. valokuvauskamerat. 2 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä helmikuuta 1981. Komission puolesta Karl-Heinz NARJES Komission jäsen (1) EYVL N:o L 14, 21.1.1969, s. 1 (2) EYVL N:o L 40, 11.2.1977, s. 1 (3) EYVL N:o L 172, 22.7.1968, s. 1 (4) EYVL N:o L 349, 23.12.1980, s. 8